नाभि-कमल स्थित ब्रह्मा जी गर्भस्थ शिशु के शरीर की रचना का कार्य जैसे ही पूरा करते हैं, उसके कुछ पूर्व से ही उस शिशु की रक्षा-व्यवस्था की प्रक्रिया प्रारम्भ करते हुये श्री विष्णु जी अपने क्षेत्राधिकार रूप हृदय क्षेत्र या अनाहत-चक्र में क्षीर-सागर से माता के स्तनों में दूध (क्षीर) की व्यवस्था करते हैं, ताकि शिशु जन्म से अन्नाहार के योग्य होने तक के लिए स्वस्थता के साथ कायम रह सके। इस लक्ष्य की पूर्ति तक कम से कम अथवा अधिक से अधिक जीतने भी दूध की यथार्थतः आवश्यकता पड़ती है, उतने ही दूध की व्यवस्था होती रहती है और जैसे ही शिशु अन्नाहार करने लगते हैं, दूध की मात्रा वैसे ही कम होने लगती है और जब शिशु शैशव अवस्था में पहुँच जाता है और आसानी से अन्न सेवन करने लगता है, वैसे ही दूध स्तनों में आना बन्द हो जाता है परन्तु अपवाद स्वरूप आगे-पीछे या कम-अधिक हो सकता है, जिसका सामान्य विधानों पर कोई प्रभाव नहीं पड़ता है।